CELEX: 32011D0706
Language: hu
Date: 2011-10-27 00:00:00
Title: 2011/706/CFSP: A Tanács 2011/706/KKBP határozata ( 2011. október 27. ) a Guineai Köztársasággal szembeni korlátozó intézkedésekről szóló 2010/638/KKBP határozat módosításáról

28.10.2011   
            
            
               HU
            
            
               Az Európai Unió Hivatalos Lapja
            
            
               L 281/28
            
         A TANÁCS 2011/706/KKBP HATÁROZATA
   (2011. október 27.)
   a Guineai Köztársasággal szembeni korlátozó intézkedésekről szóló 2010/638/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:
   
               (1)
            
            
               A Tanács 2010. október 25-én elfogadta a 2010/638/KKBP határozatot (1), amellyel 2011. október 27-ig megújította a Guineai Köztársasággal szembeni korlátozó intézkedéseket és hatályon kívül helyezte a 2009/788/KKBP közös álláspontot (2).
            
         
               (2)
            
            
               A politikai helyzet és a 2009. szeptember 28-i guineai eseményekkel kapcsolatos tények és körülmények feltárásával megbízott nemzetközi vizsgálóbizottság jelentésének fényében a Tanács 2011. március 21-én elfogadta a 2010/638/KKBP határozat módosításáról szóló 2011/169/KKBP határozatot (3).
            
         
               (3)
            
            
               A 2010/638/KKBP határozat felülvizsgálata alapján az említett korlátozó intézkedéseket 2012. október 27-ig meg kell hosszabbítani.
            
         
               (4)
            
            
               Ezenkívül a katonai felszerelések és a belső elnyomásra használható felszerelések tekintetében módosítani kell a 2010/638/KKBP határozatban előírt intézkedéseket.
            
         
               (5)
            
            
               A 2010/638/KKBP határozatot ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2010/638/KKBP határozat a következőképpen módosul:
   
               1.
            
            
               a 2. cikk (1) bekezdése helyébe az alábbi szöveg lép:
               „(1)   A 1. cikk nem alkalmazandó a következőkre:
               
                           a)
                        
                        
                           a kizárólag humanitárius vagy védelmi célokat szolgáló, vagy az Egyesült Nemzetek Szervezete (ENSZ) és az Unió intézményépítő programjaihoz vagy az Unió és az ENSZ válságkezelési műveleteihez szánt, halált nem okozó katonai felszerelések, illetve belső elnyomásra használható felszerelések értékesítése, szállítása, átruházása vagy kivitele;
                        
                     
                           b)
                        
                        
                           azon halált nem okozó katonai felszerelések, illetve belső elnyomásra használható, halált nem okozó felszerelések értékesítése, szállítása, átruházása vagy kivitele, amelyek kizárólag azt a célt szolgálják, hogy a Guineai Köztársaság rendőrsége és csendőrsége a közrend fenntartásához megfelelő és arányos erőt tudjon alkalmazni;
                        
                     
                           c)
                        
                        
                           azon nem harci járművek értékesítése, szállítása, átruházása vagy kivitele, amelyeknek ballisztikai védelemre irányuló gyártása vagy az erre irányuló anyagokkal történő felszerelése kizárólag az Unió és tagállamai személyzete védelmi céljait szolgálja a Guineai Köztársaságban;
                        
                     
                           d)
                        
                        
                           az a)–c) pontban említett felszereléssel vagy az a) pontban említett programokkal és műveletekkel kapcsolatos technikai segítségnyújtás, közvetítői szolgáltatás és egyéb szolgáltatás;
                        
                     
                           e)
                        
                        
                           az a)–c) pontban említett felszereléssel vagy az a) pontban említett programokkal és műveletekkel kapcsolatos finanszírozás vagy pénzügyi támogatás nyújtása,
                        
                     feltéve, hogy az ilyen kivitelt és segítségnyújtást az érintett illetékes hatóság előzetesen jóváhagyta.”;
            
         
               2.
            
            
               a 8. cikk (2) bekezdése helyébe az alábbi szöveg lép:
               „(2)   Ezt a határozatot 2012. október 27-ig kell alkalmazni. A határozatot folyamatosan felül kell vizsgálni. Ha a Tanács úgy ítéli meg, hogy e határozat céljai nem valósultak meg, a határozat megújítható vagy – adott esetben – módosítható.”.
            
         2. cikk
   Ez a határozat az elfogadásának napján lép hatályba.
   
      Kelt Luxembourgban, 2011. október 27-én.
      
         
            a Tanács részéről
         
         
            az elnök
         
         J. MILLER
      
   
   
      (1)  HL L 280., 2010.10.26., 10. o.
   
      (2)  HL L 281., 2009.10.28., 7. o.
   
      (3)  HL L 76., 2011.3.22., 59. o.